Kelemen Gábor
kelemeng at gnome dot hu 2010, 2011, 2012, 2013, 2017.
Úr Balázs
ur.balazs at fsf dot hu 2020, 2021, 2023, 2025.

# Függvények

A függvények a függvény nevének és argumentumának beszúrásával használhatók. A Számológép támogatja a felhasználó által megadott függvényeket is. Ha az argumentum nem szám vagy változó, akkor pontosvesszővel válassza el az egyes argumentumokat, és használjon zárójeleket az argumentumlista körül.

sin 30

abs (5−9)

fgv (9;10)

Új függvény hozzáadásához írja be azt az alább megadott formátumban. A függvény neve és argumentumai csak angol kis- és nagybetűket vagy aláhúzás karaktert tartalmazhatnak. A @ utáni rész a függvény leírása, amely elhagyható.

EgyszeruKamat (toke; kamatlab; ido) = toke * kamatlab * ido @ Egyszerű kamatszámítási képlet

A függvények felvehetők és beszúrhatók az f(x) gomb használatával is.

Kattintson az f(x) gombra. Írja be a függvény nevét a mezőbe, válassza ki az argumentumok számát, és kattintson a mellette lévő plusz jel gombra. A számológép képernyőn írja be a függvénykifejezést, és nyomja meg az Enter billentyűt.

Kattintson az f(x) gombra. Válassza ki a függvényt, és kattintson rá.

A következő függvények vannak meghatározva.

Trigonometria
sin | Szinusz
cos | Koszinusz
tan | Tangens
sin⁻¹ / asin | Inverz szinusz
cos⁻¹ / acos | Inverz koszinusz
tan⁻¹ / atan | Inverz tangens
sinh | Szinusz hiperbolikusz
cosh | Koszinusz hiperbolikusz
tanh | Tangens hiperbolikusz
sinh⁻¹ / asinh | Inverz szinusz hiperbolikusz
cosh⁻¹ / acosh | Inverz koszinusz hiperbolikusz
tanh⁻¹ / atanh | Inverz tangens hiperbolikusz
Komplex
conj | Komplex konjugált
arg | Komplex argumentum
re | Valós rész
im | Képzetes rész
Programozói
ones | Egyes komplemens
twos | Kettes komplemens
bswap | Bájtsorrend felcserélése
mod | Maradékos osztás
modexp | Moduláris hatványozás
Kerekítés
round | Kerekítés
floor | Lefelé kerekítés
ceil | Felfelé kerekítés
int | Egész rész
frac | Törtrész
Statisztikák
sum | Összeg
sumsq | Négyzetösszeg
average | Átlag
median | Medián
min | Legkisebb érték
max | Legnagyobb érték
stdev | Minta szórása
stdevp | Sokaság szórása
var | Minta varianciája
varp | Sokaság varianciája
Vegyes
log | Logaritmus
ln | Természetes alapú logaritmus
sqrt | Négyzetgyök
abs | Abszolút érték
sgn | Szignum
ncr | Kombináció
npr | Permutáció
gcd | Legnagyobb közös osztó
lcm | Legkisebb közös többszörös
cmp | Összehasonlítás (Kronecker-delta)