Kelemen Gábor
kelemeng at gnome dot hu 2010, 2011, 2012, 2013, 2017.
Úr Balázs
ur.balazs at fsf dot hu 2020, 2021, 2023, 2025.

# Programozói mód

A programozói mód biztosítja a szoftverfejlesztésben gyakran használt matematikai műveletekhez szükséges eszközöket. Például a programozói módban a hexadecimális számokkal végzett matematikai műveletek nagyon egyszerűek. Támogatja a gyakori bitszintű műveleteket, mint például NOT, AND, OR stb. A legfeljebb 64 bit hosszúságú számok bináris nézete is megjelenítésre kerül, ahol a felhasználó minden egyes bitet kézzel átkapcsolhat az egérkurzor használatával.

Ezenkívül biteltolási műveletek is lehetségesek a ≪, ≫ és ⋙ gombok használatával. Modulo aritmetika is megvalósítható a mod gomb használatával.

A bitszintű, az egyes komplemens, a kettes komplemens és a bájtsorrend felcserélése függvények alapértelmezett szóhossza mind a Beállítások menüben, mind pedig a programozói módban, a billentyűzet alján lévő szóhossz gombbal változtatható meg. Ez hatással lesz arra, hogy ezen függvények eredményei hogyan jelennek meg. Például itt a 6B szám kettes komplemensét jelenítjük meg 64 bites és 16 bites szóhosszal:

64 bites:

twos 6B

FFFFFFFFFFFFFF95

16 bites:

twos 6B

FF95

Ha nagyobb számot próbál meg beírni, mint amennyi a kiválasztott szóhosszba befér, akkor túlcsordulási hiba lép fel.